শিয়াল ধরতে গিয়ে হরিণ উদ্ধার
ভোলার লালমোহন উপজেলায় শিয়াল ধরতে গিয়ে স্থানীয়দের হাতে ধরা পড়ল হরিণ। বুধবার সকালে উপজেলার চতলা এলাকার ৪ নম্বর ওয়ার্ডের ভোট মডেল সংলগ্ন বিল থেকে হরিণটি উদ্ধার করা হয়।







এলাকাবাসী জানান, শিয়াল মনে করে একটি প্রাণীকে এলাকার কয়েকজন সকাল ৮টার দিকে ধাওয়া করলে তা পুকুরে লাফিয়ে পড়ে। সেখান থেকে আইয়ুব নবী নামে এক যুবক উদ্ধার করে দেখেন প্রাণীটি হরিণ। পরে তারা বন বিভাগ ও পুলিশকে খবর দেন। পরে বন বিভাগের বিট কর্মকর্তা ও ধলীগৌরনগর তদন্ত কেন্দ্রের পুলিশ হরিণটি উদ্ধার করে। 




উপজেলা রেঞ্জ বন কর্মকর্তা আশীষ কুমার দে জানান, এই হরিণ মনপুরা এলকার গভীর বন থেকে চলে এসেছে। খাদ্য সংকট অথবা পথ ভুল করে মাঝে-মধ্যেই এমন হরিণ লোকালয়ে চলে আসে। 
আশীষ কুমার দে আরও জানান, হরিণটি অবমুক্ত করার জন্য উদ্ধার করা হয়েছে। তজুমদ্দিন উপজেলার চর উরিনের গভীর কেওড়া বনে নিয়ে এটি অবমুক্ত করা হয়।

ভোলার লালমোহন উপজেলায় শিয়াল ধরতে গিয়ে স্থানীয়দের হাতে ধরা পড়ল হরিণ।বুধবার সকালে উপজেলার চতলা এলাকার ৪ নম্বর ওয়ার্ডের ভোট মডেল সংলগ্ন বিল থেকে হরিণটি উদ্ধার করা হয়।